Man sterf toe bakkie, trok bots | Maroela Media
Man sterf toe bakkie, trok bots
'n Man is Woensdagoggend dood tydens 'n ernstige botsing tussen 'n bakkie en 'n vragmotor op die N3 naby die Reitz-afrit in die Vrystaat.
Nick Dollman, woordvoerder van Netcare 911, het gesê die vragmotor en bakkie het omstreeks 08:00 gedeeltelik van voor op die snelweg tussen Warden en die Villiers-tolhek gebots. Foto's wat ná die ongeluk geneem is, toon dat die voorste gedeelte van die bakkie erge skade in die botsing opgedoen het.
"Die bestuurder van die bakkie het erge beserings opgedoen en is op die toneel dood. Die vragmotorbestuurder het gelukkig net geringe beserings opgedoen," het Dollman gesê.
Hy het gesê die pad moes gedeeltelik gesluit word en verkeer in die gebied is herlei terwyl die toneel opgeruim is.
Die polisie sal die ongeluk ondersoek.
Brandstigting glo gevolg van oorlog tussen taxi's en Uber
Ma smeek om hulp vir 5-jarige wat tweede kankerstryd aansê
Was dit die N1 of die N3?
Soveel ongelukke elkedag.Waar is die wetstoepassings dan.Dis teveel elkedag en jy sien hulle nerens nie.
Ja-nee, weer seker 'n vragmotorbestuurder wat gedink het die pad is syne en syne alleen ….. 'Skuus vir die ordentlikes daarbuite, maar dit is my ervaring en ek ry elke dag die pad tussen De Doorns en Worcester, met heelwat vragmotors daarop aan die gang. Baie vragmotors se ligte is uit, of die vragwa se ligte is nie reg gekoppel nie, daar is van dié wat met seile gedek is, waarvan die vrag geskuif het (dan vra jy nog hoekom hulle so maklik omval?) en ander vragmotorbestuurders ry sommer oor die dubbelbane, reg teen aankomende verkeer in (en dan moet… Lees meer »